EkBass/fiwiki-20250220-pages-articles huggingface dataset:
Rainer Inberg

Karl Rainer Inberg (8. syyskuuta 1903 Hiitola – 9. huhtikuuta 1986Geni: Karl Rainer Inberg (1903-1986)) oli suomalainen lääkäri ja professori. Inbergin vanhemmat olivat piirilääkäri Emil Inberg ja Aina Taberman ja puoliso vuodesta 1929 Raili Raemaa. Inberg tuli ylioppilaaksi Seinäjoen yhteiskoulusta 1921 ja valmistui lääketieteen lisensiaatiksi 1927. Lääketieteen ja kirurgian tohtoriksi Inberg väitteli 1931, kirurgian erikoislääkärin pätevyyden hän sai 1933. Inberg oli Helsingin yliopiston kirurgian dosentti vuodesta 1944 vuoteen 1955 ja kirurgian ruotsinkielinen professori vuodesta 1955. Hän oli myös HYKSin IV kirurgian klinikan ylilääkäri vuodesta 1962. Professuuria Inberg hoiti vuoteen 1970 asti.Helsingin yliopiston opettaja- ja virkamiesluettelo 1918-2000 Sodissa Inberg toimi lääkärinä kenttä- ja sotasairaalassa, sotilasarvoltaan hän oli lääkintämajuri (1942). == Lähteet == Luokka:Suomalaiset lääkärit Luokka:Suomalaiset professorit Luokka: Helsingin yliopiston ruotsinkieliset professorit Luokka:Vuonna 1903 syntyneet Luokka:Vuonna 1986 kuolleet
Always Ascending (kappale)

Always Ascending on skotlantilaisen rockyhtyeen Franz Ferdinandin kappale ja ensimmäinen single sekä nimikko- ja avauskappale yhtyeen viidenneltä studioalbumilta Always Ascending. Kappale julkaistiin 25. lokakuuta 2017 YouTubessa ja monissa suoratoistopalveluissa. Singlen B-puolena julkaistiin lyhennetty radioversio kappaleesta. == Kappaleet == == Kokoonpano ja henkilöstö == === Yhtye === * Alex Kapranos – laulu, kitara * Bob Hardy – basso * Paul Thomson – rummut, taustalaulu * Julian Corrie – koskettimet, syntetisaattori, taustalaulu === Tuotanto === * Tuottaja, miksaaja: Philippe Zdar == Listasijoitukset == Lista Paras sijoitus Billboard Alternative Songs 30\. Ultratop (Flanderi) 31\. Ultratop (Vallonia) 31\. == Lähteet == Luokka:Vuoden 2017 kappaleet Luokka:Franz Ferdinandin kappaleet
Christina Krause

Maria Christina Krause (s. 8. elokuuta 1963) on suomalainen psykologi ja tutkija, joka toimi kognitiotieteen professorina Helsingin yliopistossa. Krause kirjoitti ylioppilaaksi Turun Katedralskolanista ja opiskeli sitten psykologiaa Åbo Akademissa. Hän suoritti maisterin tutkinnon 1992, lisensiaatin tutkinnon 1995 ja väitteli tohtoriksi 1997. Vuodesta 1998 hän on toiminut kokeellisen neuropsykologian dosenttina Turun yliopistossa ja vuodesta 2001 kokeellisen neurotieteen dosenttina Åbo Akademissa. Vuonna 2002 hänet nimitettiin Helsingin yliopiston kognitiotieteen professoriksi. Krausen eniten siteerattuja artikkeleita on vuonna 2008 julkaistu tutkimus “Effects of Electromagnetic Fiels Emitted by Cellular Phones on the EEG During an Auditory Memory Task” (Bioelectromagnetics, 25, [1], 33–40, January 2004). Nuoruudessaan Christina Krause soitti rumpuja ja oli läpi 1980-luvun mukana Beat-yhtyeessä, joka tuli toiseksi vuoden 1981 Syksyn sävelessä ja edusti Suomea vuoden 1990 Eurovision laulukilpailussa kappaleella ”Fri?”. Työskennellessään musiikkiterapeuttina hän kiinnostui psykologiasta. ==Lähteet== Luokka:Helsingin yliopiston professorit Luokka:Vuonna 1963 syntyneet Luokka:Elävät henkilöt Luokka:Suomalaiset psykologit Luokka:Suomalaiset professorit
Luis Nery

Luis Nery (s. 12. joulukuuta 1994 Tijuana, Meksiko) on meksikolainen kääpiösarjan nyrkkeilijä ja hallitseva WBC liiton maailmanmestari painoluokassaan. == Ammattinyrkkeilyura == Nery aloitti ammattinyrkkeilyuran vuonna 2012. Vuonna 2016 Nery otteli David Sanchezia vastaan voittaen tämän luovutusvoitolla viidennen erän jälkeen.http://www.boxingscene.com/luis-nery- breaks-down-david-sanchez-stoppage-win--107249 Vuonna 2017 Nery voitti WBC liiton ja The Ring lehden mestaruudet voittamalla Shinsuke Yamanakan teknisellä tyrmäyksellä neljännessä erässä Yamanakan ollessa pahoissa vaikeuksissa kehäköysissä.http://www.boxingnews24.com/2017/08/luis-nery-vs- shinsuke-yamanaka-results/ Yamanka ottelun jälkeen Nery jäi kiinni zilpaterolin käytöstä.http://www.boxingscene.com/wbc-prez-supports-luis-nery- not-believe-he-doping--121767 == Lähteet == == Aiheesta muualla == *boxrec.com Luokka:Meksikolaiset nyrkkeilijät Luokka:Vuonna 1994 syntyneet Luokka:Elävät henkilöt
Suberiinihappo

Suberiinihappo (C8H14O4) on dikarboksyylihappoihin eli kahdenarvoisiin karboksyylihappoihin kuuluva orgaaninen yhdiste. Yhdistettä voidaan käyttää monomeerinä polyestereiden ja -amidien valmistuksessa. Suberiinihappoa esiintyy kasveissa ja semiokemikaalina, pääasiassa feromonina, eliöiden viestinnässä. == Ominaisuudet == Huoneenlämpötilassa suberiinihappo on valkoisia kiteitä. Yhdiste liukenee vain niukasti veteen, hieman dietyylieetteriin ja hyvin etanoliin. Suberiinihappo on kahdenarvoinen heikko happo ja sen pKa-arvot ovat 4,5 ja 5,4. == Valmistus ja käyttö == Ensimmäisen kerran suberiinihappoa valmisti Luigi Valentino Brugnatelli vuonna 1781 hajottamalla luonnonkorkkia typpihapon avulla. Teollisessa mittakaavassa käytettyjä menetelmiä suberiinihapon valmistukseen ovat syklo-okteenin otsonolyysi, risiiniöljyhapon hapetus typpihapolla, syklo-oktanonin hapetus typpihapolla ja 1,6-heksaanidiolin karbonylointi nikkelikarbonyylin toimiessa katalyyttinä. Aineen valmistamiseen on myös useita muita laboratoriomittakaavaan soveltuvia menetelmiä.Robert W. Johnson, Charles M. Pollock & Robert R. Cantrell: Dicarboxylic Acids, Kirk-Othmer Encyclopedia of Chemical Technology, John Wiley & Sons, New York, 2010. Viitattu 26.10.2017Boy Cornils & Peter Lappe: Dicarboxylic Acids, Aliphatic, Ullmann's Encyclopedia of Industrial Chemistry, John Wiley & Sons, New York, 2014. Viitattu 26.10.2017 Suberiinihaposta voidaan valmistaa polyestereitä ja polyamideja. Tällainen on esimerkiksi suberiinihapon ja heksametyleenidiamiinin muodostama Nylon 6,8. Yhdisteestä saatavia suberaattiestereitä käytetään muun muassa voiteluaineina. == Lähteet == == Aiheesta muualla == *Human Metabolome Database: Suberic acid *Food Component Database (FooDB): Octanedioic acid *Kyoto Encyclopedia of Genes and Genomes (KEGG): Suberic acid *ChemBlink: Suberic acid *Dr. Duke's Phytochemical and Ethnobotanical Databases: Suberic- acid *PheroBase: Semiochemical - suberic acid Luokka:Dikarboksyylihapot
Ilorin

Ilorin on Nigerian Kwaran osavaltion pääkaupunki. Vuoden 2006 arvion mukaan kaupungin väkiluku oli 777 667, tehden siitä Nigerian kuudenneksi suurimman kaupungin väkiluvun mukaan.Federal Republic of Nigeria – 2006 Population Census ==Lähteet== == Aiheesta muualla == Luokka:Nigerian kaupungit
Veiko Porkanen

Veiko Porkanen (s. 4. tammikuuta 1989 Põltsamaa, Viro) on virolainen näyttelijä. Porkanen kirjoitti ylioppilaaksi vuonna 2008 Põtsamaan yhteislukiosta (Põltsamaa ühisgümnaasium). Vuosina 2008–2010 hän opiskeli Tallinnan teknillisen yliopiston Tarton korkeakoulussa (Tartu Kolledž) rakennusentisöintiä, mutta siirtyi teatterikouluun ja valmistui vuonna 2014 Viron musiikki- ja teatteriakatemian näyttelijälinjalta Tiit Ojasoon oppilaana vuonna 2014.Ramp. "Vanemuise" hooajakiri 2014/2015 Porkanen on valmistumisestaan lähtien ollut kiinnitettynä Vanemuisen näyttelijänä. Porkasen tunnetuimmat roolit ovat elokuvissa Surma vaanii vuorilla (Must alpinist, 2015) ja Loikkarit (Sangarid, 2017). Porkasella on inkerinsuomalainen tausta, ja hänen nimensä äännetään viroksi suurin piirtein samoin kuin suomalainen nimi ”Veikko Porkkanen”. == Teatterirooleja == * 2013 Ray Cooney ”Minu järel, seltsimees!” (Konstaapeli Pulford) * 2014 Avtandil Varsimašvili ”Armastan! Armastan! Armastan!” (Koira, Badri, Vitali) * 2014 Andra Road ”Estoplast” (osallistuja) * 2015 Tammsaare/Urmas Lennuk ”Meie oma tõde, meie oma õigus” (nuori Andres) == Lähteet == Luokka:Virolaiset näyttelijät Luokka:Vuonna 1989 syntyneet Luokka:Elävät henkilöt
Illallinen äidille

Illallinen äidille on Endemol Shine Finlandin tuottama, MTV3-kanavalla vuonna 2017 esitetty 10-osainen ohjelma, jossa julkisuudesta tutut miehet kiittävät omia äitejään valmistamalla heille illallisen yhdessä kokki Kari Aihisen kanssa. Illallinen suunniteltiin yllätyksenä äidille ja menu perustui lapsuuden makuihin ja muistoihin. Jakson lopussa pojat lukevat äidilleen kirjoittamansa kirjeen. Ohjelmasta on tehty formaatti ”Dinner for Mum” ja sen esitysoikeudet on myyty Belgiaan. == Kevät 2017 == Jakso Ensiesitys Vieras Menu 1\. 30.3.2017 Jouni Hynynen Ruisleipä ja muikunmätimousse, jänis- juurespata, tarte tatin 2\. 6.4.2017 Juuso Mäkilähde Kurkku-fenkoli salaattia ja ostereita, paistettu hummeri ja osterikastike sekä siitakesieni-bimi- tomaattipaistos paprika-curry riisillä, gluteeniton junakääretorttukakku 3\. 13.4.2017 Amin Asikainen Nizzan salaatti, karitsa-tsatsikiburger ja paahdetut perunat 4\. 20.4.2017 Kalle Lamberg Juurisellerikeitto ja Waldorfin salaatti, pippuripihvi konjakkikastikkeella ja perunamuusi & paahdettua parsakaalia, vohvelit, liekitetyt hedelmät ja appelsiinimousse 5\. 27.4.2017 Joel Harkimo Kuha cheviche, paistettu lohimedaljonki ja purjo-kukkakaalimuhennos, uusi Bebe-leivos, versio Harkimo goes Kape vol. 2017 6\. 4.5.2017 Tuomas Kauhanen Bruchetta, oliivit, tapenade ja tomaatticoncasse, saltimbocca ja chorizorisotto, tiramisu “cocktail” 7\. 11.5.2017 Pekka Hyysalo Kantarellimunakas, äyriäispasta, crepes Suzette Kari Aihisen tapaan 8\. 18.5.2017 Eero Ettala Kevään valkoista tankoparsaa hollandaisekastikkeella ja tomaatti-avokadosalsa, broilerinrinta sandwich coleslaw salaatilla, creme brulee marjoilla 9\. 25.5.2017 Kim Herold Meriravut, paahdettu parsakaali ja avokado-wasabimajonees, karitsankyljykset ja tryffelipasta, juustoa ja hilloa 10\. 1.6.2017 Janne Saarinen Vihreä gazpacho, paistettua siikaa valkokastikkeella, kananmunalla ja kurkkupinaattimuhennos, raparperi- kaurapaistos valkosuklaamoussella == Lähteet == * https://www.mtv.fi/tv/ohjelmat/illallinen-aidille/reseptit#gs.nMWtmAg == Aiheesta muualla == * Illallinen äidille mtv.fi Luokka:2010-luvun suomalaiset televisiosarjat Luokka:MTV3:n televisio-ohjelmat
Vilnan pörssi

Vilnan pörssi tai Nasdaq Vilna (AB Nasdaq Vilnius) on Nasdaq Inc.-pörssikonserniin kuuluva, Liettuan Vilnassa pörssitoimintaa harjoittava yhtiö. Se pohjautuu vuonna 1993 perustettuun Liettuan pörssiin (National Stock Exchange of Lithuania), jonka osake-enemmistö yksityistettiin vuonna 2003. ==Lähteet== Luokka:Arvopaperipörssit Luokka:Liettuan talous Luokka:Vilna Luokka:NASDAQ OMX Group
? (albumi)

? (Fragezeichen) () on saksalaisen Neue Deutsche Welle -yhtyeen Nenan toinen albumi ja kolmas albumi, joka sisältää yhtyeen päälaulajan Gabriele ”Nena” Kernerin. Albumi julkaistiin 27. tammikuuta 1984, vain muutama kuukausi ennen yhtyeen ensimmäisen kansainvälisen albumin 99 Luftballons julkaisemista. Albumi sijoittui Suomen virallisen listan sijalle 10. ja oli musiikkilistalla yhteensä 14 viikkoa. Kuten aikaisemmankin eponyymin albumin, myös tämän albumin tuottivat Reinhold Heil ja Manne Praeker. ==Kappaleet== ==Arvostelut== *AllMusic: ==Lähteet== Luokka:Nenan albumit Luokka:Vuoden 1984 albumit
Corneliu Vadim Tudor

Corneliu Vadim Tudor (28. marraskuuta 1949 - 14\. syyskuuta 2015) oli romanialainen poliitikko, Suur-Romania-puolueen johtaja, senaattori ja europarlamentikko. Vadim Tudor valmistui Bukarestin yliopistosta 1971 ja toimi kaksi vuosikymmentä journalistina, mm. uutistoimisto Agerpresissa. Hän oli myös runoilija ja eräänlaisena hovirunoilijana kirjoitti Nicolae Ceaușescua ylistävää runoutta. Kommunistivallan päätyttyä hän perusti Suur-Romania lehden ja Suur-Romania puolueen. Lehden levikki oli satojatuhansia 1990-luvun alkupuolella. Hän oli senaattorina 1992-2008 ja Euroopan parlamentissa 2009-2014\. Vadim Tudorin artikkeleissa pilkattiin juutalaisia, unkarilaisia, romaneita ja liberaaleja. Vielä vuoden 2012 televisiohaastattelussa hän kielsi holokaustin tapahtuneen Romaniassa. Vuonna 2000 Vadim Tudor pääsi presidentinvaaleissa toiselle kierrokselle, mutta istuva presidentti Ion Iliescu valittiin kolmannelle kaudelleen. ==Lähteet== Luokka:Romanialaiset poliitikot Luokka:Romanialaiset toimittajat Luokka:Romanialaiset europarlamentaarikot Luokka:Vuonna 1949 syntyneet Luokka:Vuonna 2015 kuolleet
Kultarinta (kirja)

Kultarinta on Anni Kytömäen esikoisteos, joka ilmestyi 2014 Gummeruksen kustantamana. Teos oli vuonna 2014 ehdolla Finlandia-palkinnon ja Helsingin Sanomien esikoiskirjapalkinnon saajaksi. Tammikuussa 2015 Kytömäki sai teoksesta Gummeruksen myöntämän Kaarlen palkinnon. Kytömäki palkittiin 2015 Kultarinta-romaanista myös Tulenkantaja-palkinnolla. Kytömäen esikoisromaani on vuosiin 1903–1937 sijoittuva rakkauskertomus, jossa metsä on keskeisessä osassa. Se on myös sukupolviromaani, jossa on kolmen sukupolven ihmisiä: ensimmäisenä on metsäteollisuudesta kiinnostunut kartanonherra ja toisena hänen luonnontutkijapoikansa Erik. Kolmatta sukupolvea edustaa Erikin tytär Malla, joka nousee romaanin loppupuolella päähenkilöksi. Kirjallisuuskriitikko Matti Mäkelän mukaan teos tekee suuren vaikutuksen ”yksityiskohtaisella, asiantuntevalla, vivahteikkaalla ja hyvin tunteikkaalla luonnonkuvauksella” ja romaani tarjoaa myös loistavaa ihmiskuvausta. == Lähteet == ==Aiheesta muualla== * Anni Kytömäki Aamun kirjassa Yle Areena. 17.4.2014. * Anni Kytömäki Prosak-proosaklubilla, Kirjastokaista-video Luokka:Vuoden 2014 kirjat Luokka:Suomalaiset romaanit
Mikko Harju

Mikko Harju (s. 1. lokakuuta 1991) on suomalainen laulaja-lauluntekijä. Hän on tullut tutuksi muun muassa platinalevyt saavuttaneista singleistään ”Mä olen tässä” ja ”Taivas ei oo rajana”. Hänen esikoisalbuminsa Sinä olet elämä julkaistiin toukokuussa 2018. Harju on kotoisin Siikaisista. == Ura == Mikko Harju ryhtyi vuonna 2015 julkaisemaan kappaleitaan omakustanteisesti. Hän työsti kappaleita tuottajan kanssa sekä teki keikkamyynnin ja kappaleiden mainostamisen itse. Ensimmäinen single ”Laulu raikaa” julkaistiin kesäkuussa 2015. Myöhemmin syksyllä julkaistu ”Mä olen tässä” -kappale nousi keväällä 2016 Spotifyn 50 kuunnelluimman kappaleen joukkoon ja lopulta neljä eri levy- yhtiötä tarjosi Harjulle levytyssopimusta, joista Warner Music Finlandin kanssa hän teki sopimuksen huhtikuussa 2016. Kappaletta kuunneltiin pelkästään Spotifyssa yli 1,5 miljoonaa kertaa ennen levytyssopimuksen syntyä. Sittemmin se on ylittänyt platinalevyn rajan yli neljän miljoonan kuuntelukerrallaan. Ensimmäinen Warnerin julkaisema single ”Ehjä” julkaistiin elokuussa 2016. Seuraava single ”Sinä riität” julkaistiin tammikuussa 2017 ja se on ylittänyt kultalevyn rajan. Viimeisin single ”Taivas ei oo rajana” on saavuttanut puolestaan platinalevyn rajan. Singlet sisältyivät Harjun toukokuussa 2018 julkaistulle esikoisalbumille Sinä olet elämä. Esikoisalbuminsa jälkeen Harju on julkaissut kahdeksan singleä vuosina 2019–2022. Syksyllä 2020 Harju on mukana Nelosella alkavan Tähdet, tähdet -ohjelman kuudennella kaudella. == Diskografia == === Albumit === Nimi Julkaisutiedot Lista Myynti Albumilista Sinä olet elämä *Julkaistu: 25. toukokuuta 2018 *Formaatti: CD / digitaalinen lataus *Levy-yhtiö: Warner Music Finland 4 platinalevy === Singlet === Nimi Vuosi Listasijoitukset Kulta-/ platinalevy Albumi Single- lista Striima- tuimmat Radio- lista ”Laulu raikaa” 2015 – – – ”Mä olen tässä” – 48 – platinalevy Sinä olet elämä ”Ehjä” 2016 – 41 – ”Sinä riität” 2017 – 50 – platinalevy ”Taivas ei oo rajana” – 22 65 platinalevy ”Tulkoon joulu” 16 16 31 Joulu ”Aikaa on jäljellä” 2018 – 39 34 Sinä olet elämä ”Timantti” 2019 – 31 25 ”Anna mennä lennä” – 31 – ”Taikavoimia” 2020 – – – ”Meidän puolella” – 44 – ”Oon nähnyt unta” 2021 – – – ”Ilouutinen” – – – ”Elää” 2022 – – – ”Voittamaton” – – – ”11 kirjainta” 2023 – – – ”Rikas sydän” 2024 48 – – === Musiikkivideot === * Laulu raikaa (2015 – ohj. Ville-Veikko Niemelä) * Mä olen tässä (2015 – ohj. Aatu-Erik) * Sinä riität (2017 – ohj. Hannes Honkanen) * Meidän puolella (2020 – ohj. Hannes Honkanen) == Lähteet == == Aiheesta muualla == * Mikko Harjun kotisivut Luokka:Suomalaiset laulajat Luokka:Suomalaiset lauluntekijät Luokka:Vuonna 1991 syntyneet Luokka:Elävät henkilöt
Niittyjuhlat

Niittyjuhlat ovat 1800-luvulta peräisin oleva perinne, jota Tampereen kulttuuriyhdistys ry on pyrkinyt pitämään yllä järjestämällä vuosittain tätä nimeä kantavan tapahtuman. Se perustuu Finlaysonin puuvillatehtaan pitkäaikaisen omistajan ja patruunan Wilhelm von Nottbeckin 1860-luvulla aloittamaan perinteeseen; yrityksen työväen ja heidän perheidensä hyväksi järjestettyyn yhteiseen elonkorjuujuhlaan. Tapahtuman keskus oli vuoteen 2020 asti Finlaysonin palatsi ja sitä ympäröivä Finlaysonin puisto l. Wilhelm von Nottbeckin puisto, vuodesta 2022 lähtien Finlaysonin alueen keskellä sijaitseva Väinö Linnan aukio. Ajallisesti se sijoittuu yleensä elokuun toiselle sunnuntaille. Juhlien päätöskonsertit pidetään Finlaysonin kirkossa. Nykymuotoisena juhlia on pidetty vuodesta 2009. Kulttuuriyhdistys haluaa myös tämän kulttuuripainotteisen iltapäivätapahtuman kautta tuoda esiin arvostuksensa sekä puuvillatehtaalle, sen työväelle, että patruuna von Nottbeckille. Näiden kolmen tekijän ansiosta Tampereesta aikanaan kasvoi sekä voimakas teollisuus- että kulttuurikaupunki. Finlaysonin tehdasalueen, sekä vuonna 1820 perustetun Finlayson Oy:n historia kertovat myös omalla tavallaan tästä vahvasta perinteestä. Alkuperäisistä Niittyjuhlista 1860-luvulta alkaen kertoo myös historiikki: …"tasaisella nurminiityllä Kuninkaan- ja Polttimonkadun välissä, minne tavallisesti levitettiin kankaita valkaistaviksi. Kankaat korjattiin tieltä ja yksinomaan tilaisuutta varten pystytettiin ken-tälle iso paviljonki kunniavieraita varten, musiikki- ja laululava, kaksi tanssilavaa ja erilaisia telineitä urheilu- ja muita tilaisuuksia varten."..."Paviljongin keskiaukon yläpuolelle oli maalattu suurin kirjaimin: OLKAAT TERWE TULTUA". (Gustav V. Lindfors: Finlaysonin tehtaat Tampereella, suomennos Mika Waltari) ==Lähteet== Luokka:Tampereen historia Luokka:Perinteet Luokka:Tampereen tapahtumat
Ilona Riipinen

Ilona Riipinen (s. 1982 Lempäälä) on suomalainen fyysikko, joka toimii ilmakehätieteen professorina Tukholman yliopistossa. Hän on ollut Helsingin yliopiston fysiikan dosentti vuodesta 2011. Riipinen valmistui maisteriksi fysiikasta Helsingin yliopistosta vuonna 2005. Hän työskenteli tohtoriopiskelijana Helsingin yliopistossa professori Markku Kulmalan ja kumppaneiden menestyksekkäässä aerosolitutkijoiden yhteisössä. Riipinen väitteli filosofian tohtoriksi Helsingin yliopistossa fysiikasta vuonna 2008. Hänen englanninkielinen väitöskirjansa Observations on the first steps of atmospheric particle formation and growth (2008) käsitteli ilmakehän pienhiukkasten muodostumisen ja kasvun alkuvaiheita. Vuonna 2009–2011 Riipinen teki postdoc-tutkimusta Yhdysvalloissa Carnegie Mellon -yliopistossa. Riipinen toimi apulaisprofessorina Tukholman yliopistossa vuosina 2011–2016. Vuoden 2017 alusta hänet nimitettiin ilmakehätieteiden professoriksi 34-vuotiaana. Hän on osallistunut useiden tiedemaailman arvostetuimmissa lehdissä (Nature, Science) julkaistujen alkuperäisartikkelien laatimiseen. Riipinen on ollut vuosina 2016–2019 eräs siteeratuimpia geotieteilijöitä ja kuului maailman 3 100 eniten viitatun tutkijan joukkoon (Highly Cited Researchers). Hän on saanut rahoitusta tutkimustyölleen monilta säätiöiltä ja Euroopan tutkimusneuvostolta, joka myönsi hänelle viisivuotisen Starting grantin 2011–2016 ja Consolidator grantin 2020–2025. Riipinen on ollut Helsingin yliopiston hallituksen jäsen vuodesta 2018. Keväällä 2023 Riipinen sai ruotsalaisen Göran Gustafssonin alle 45-vuotiaalle tutkijalle myönnettävän fysiikanpalkinnon. ==Lähteet== ==Aiheesta muualla== * Ilona Riipinen Tukholman yliopiston sivuilla * Ilona Riipinen (3.6.2015) TEDx Talks: How Health is the Key to Climate Action (Youtube-video) (youtube.com) * Sisuradio: Huomenta Ruotsi - Ilona Riipinen professoriksi ennätysnuorena (7.3.2017) (sverigesradio.se) Luokka:Suomalaiset fyysikot Luokka:Suomalaiset professorit Luokka:Tukholman yliopiston professorit Luokka:Viitatuimmat tutkijat Clarivaten mukaan Luokka:Vuonna 1982 syntyneet Luokka:Elävät henkilöt
Nokia 7

Nokia 7 (TA-1041) on suomalaisen HMD Globalin lokakuussa 2017 julkaisema älypuhelin, joka perustuu Android-käyttöjärjestelmälle. Puhelin tuli myyntiin ensimmäisenä Kiinassa. Puhelimessa on 5,2 tuuman IPS LCD -näyttö, 16 megapikselin takakamera f/1,8-aukolla ja ZEISS-linssillä, 5 megapikselin etukamera, Qualcomm Snapdragon 630 -järjestelmäpiiri, 4 tai 6 gigatavua RAM- muistia sekä 64 gigatavua tallennusmuistia, joka on laajennettavissa muistikortilla. == Lähteet == 7 7 Luokka:Android-pohjaiset laitteet Luokka:Vuoden 2017 matkapuhelimet Luokka:Kosketusnäytölliset älypuhelimet
Wise Blood – levoton veri

Wise Blood – levoton veri (Wise Blood) on John Hustonin ohjaama yhdysvaltalainen elokuva vuodelta 1979. Komediallisen draamaelokuvan pääosissa näyttelevät Brad Dourif, Amy Wright, Harry Dean Stanton ja Ned Beatty. Yhdysvaltojen etelävaltioihin sijoittuva tarina perustuu Flannery O’Connorin samannimiseen romaaniin vuodelta 1952. ==Juoni== Nuori, yksinkertaiselta ja itsepäiseltä vaikuttava mies Hazel Motes (Dourif) palaa nimeämättömästä sodasta lievästi haavoittuneena autioituneeseen kotitaloonsa Tennesseen maaseudulla, mutta jatkaa matkaansa kaupunkiin. Hän on katkeroitunut tavasta, millä hänen saarnaajaisoisänsä (Huston) kohteli häntä lapsena, ja päättää ryhtyä perustamansa uudenlaisen ”Jeesuksettoman” kirkkokunnan kiertäväksi saarnaajaksi kehnolla autonromullaan. Hänen tielleen osuvat toinen yksinkertainen nuori mies (Dan Shor), sokeaa näyttelevä huijarisaarnaaja (Stanton) ja tämän tytär (Wright), kilpaileva huijarisaarnaaja (Ned Beatty) ja tämän apuri (William Hickey) sekä monia muita erikoisia hahmoja. ==Rooleissa== ==Tuotanto== Elokuva on kuvattu pääosin Georgian osavaltion Maconissa.Filming Locations, Wise Blood (1979). Internet Movie Database. Viitattu 26.10.2017. Elokuvan bluegrass-vaikutteisen musiikin on tehnyt Alex North. Pääteemana kuullaan erilaisia banjo- ja viulusovituksia kappaleesta ”Tennessee Waltz”. ==Vastaanotto ja jälkimaine== The New York Timesin Vincent Canby kuvasi ensi- iltakritiikissään Wise Bloodia niin eksentriseksi ja käänteissään yllättäväksi, että sitä luulisi pikemminkin nuoren enfant terriblen esikoiselokuvaksi kuin yhdeksi seitsemänkymppisen veteraanin viimeisistä. Helsingin Sanomien Helena Ylänen ylisti Wise Bloodia vuonna 1981 näin: ”On hyviä ja huonoja, vakavia ja vaikuttavia filmejä, ja sitten on oikeita elokuvia. Niiden kuvat kulkevat puhtaina ja luontevina, klassisen ilmavina ja itsestäänselvinä kuin hienoin proosa. John Hustonin vuonna 1979 valmistunut Wise Blood on sellainen elokuva.” Wise Blood oli vuonna 1980 ehdolla New York Film Critics Circlen parhaan elokuvan palkintoon, jonka sai Robert Redfordin Tavallisia ihmisiä. Vuonna 2004 The New York Timesin kriitikot valitsivat elokuvan yhdeksi kaikkien aikojen tuhannesta parhaasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). ==Lähteet== ==Aiheesta muualla== * * Luokka:John Hustonin ohjaamat elokuvat Luokka:Vuoden 1979 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset komediaelokuvat
Nokia 6303 classic

Nokia 6303 classic on Nokian vuonna 2009 toukokuussa julkaisema matkapuhelin. Siinä on 3,2 megapikselin kamera salamavalolla. Puhelimessa on 1050 milliampeeritunnin akku. Näytön on koko on 2,2 tuumaa. Puhelimessa on muistikorttipaikka ja sen sisäinen muisti on 17 megatavua. == Katso myös == * Luettelo Nokian tuotteista == Lähteet == 6303 Luokka:Vuoden 2009 matkapuhelimet
Koblenz (Sveitsi)

Koblenz on kaupunki Sveitsissä Aargaun kantonissa. Siellä oli vuoden 2016 lopulla 1 632 vakinaista asukasta. == Maantiede == Koblenz sijaitsee Reinin etelärannalla ja Aaren itärannalla jokien yhdyspaikassa, Saksan rajalla, noin 15 kilometriä Badenin kaupungista pohjoiseen. == Liikenneyhteydet == Koblenzista on maantiesilta sekä Reinin yli Waldshutiin että Aaren yli Leuggerniin. Aaren vartta seuraileva valtatie 5 () Lausanneen alkaa Koblenzista. Reinin etelärantaa kulkeva valtatie 7 Baselista St. Margretheniin kulkee Koblenzin kautta. Koblenz on rautateiden risteyspaikka. Sieltä on rautatie viiteen suuntaan: * Reinin yli Waldshutiin, josta edelleen länteen Baseliin ja itään Schaffhauseniin * Aaren yli länteen Baseliin * itään Bülachiin ja * etelään Badeniin. == Lähteet == * === Viitteet === == Aiheesta muualla == * Luokka:Aargaun kunnat
Mikko Niemi (professori)

Mikko Olavi Niemi (s. 1975) on suomalainen lääkäri ja Helsingin yliopiston farmakogenetiikan professori. Vuosien 2014–2016 ja 2021 Highly Cited Researchers -listojen mukaan hän oli yksi maailman viitatuimmista lääkeaineopin ja toksikologian tutkijoista. Hän on saanut rahoitusta tutkimustyölleen muun muassa Euroopan tutkimusneuvostolta. Hän väitteli vuonna 2001 Helsingin yliopistossa farmakologian ja farmakokinetiikan alaan kuuluvalla englanninkielisellä artikkeliväitöskirjalla Effects of induction and inhibition of cytochrome P-450 enzymes on the pharmacokinetics and pharmacodynamics of oral antidiabetic drugs. Professori Pertti J. Neuvosen ohjauksessa syntynyt väitöskirja tarkasteli diabeteslääkkeiden yhteisvaikutuksia. Joidenkin lääkkeiden todettiin häiritsevän diabeteslääkkeitä pilkkovien entsyymien toimintaa maksassa. Niemi myös havaitsi suuria eroja lääkepitoisuudessa terveiden ihmisten välillä. Väitöskirjan jälkeisiä jatko-opintoja Niemi teki Kliinisen farmakologian instituutissa Stuttgartissa. Hän havaitsi, että vesiliukoisen pravastatiini- kolesterolilääkeaineen pitoisuudet elimistössä olivat yhteydessä OATP1B1-kuljetusproteiinin geneettiseen vaihteluun. Hän paikansi geenimuutoksen, joka heikensi pravastatiinin pääsyä maksaan ja poistumista elimistöstä. Helsinkiin palattuaan Niemi jatkoi kuljetusproteiinien tutkimista ja osoitti tutkimusryhmänsä kanssa, että kuljetusproteiini oli tarpeen myös rasvaliukoisella simvastatiini-kolesterolilääkeaineella. Perinnöllinen muutos OATP1B1-geenissä vaikutti tämän rasvaliukoisen lääkeaineen liikkumiseen enemmän kuin vesiliukoisen pravastatiinin. Löydös oli erittäin merkittävä, ja johti jatkotutkimuksiin, joiden seurauksena kuljetusproteiinien merkitystä ja ihmisten välisiä eroja pyritään arvioimaan lääkekehityksessä aiempaa kattavammin. Professori Niemen mukaan lääkkeiden teho tepsii toivotusti vain osalla ja jää alle toivotun tason noin kolmanneksella käyttäjistä. Hän pyrkii tutkimusryhmänsä kanssa kehittämään lähestymistä, jossa potilaan perimästä saatua tietoa voitaisiin hyödyntää kolesterolilääkityksen määräämisessä. Geenitieto voitaisiin ottaa huomioon muun lääkityksen ja sairauksien ohella, jolloin lääkkeiden määräämistä voitaisiin muuttaa yksilöllisemmäksi. Mikko Niemi on ollut Suomalaisen tiedeakatemian jäsen vuodesta 2014. ==Lähteet== ==Aiheesta muualla== *Mikko Niemi Tuhat-tutkimustietokannassa. Helsingin yliopisto. *Geenitieto muuttaa lääkitystä. Lääkärilehti 6.9.2012. Luokka:Suomalaiset professorit Luokka:Suomalaiset farmakologit Luokka:Helsingin yliopiston professorit Luokka:Viitatuimmat tutkijat Clarivaten mukaan Luokka:Vuonna 1975 syntyneet Luokka:Elävät henkilöt
Mikko Niemi

Mikko Niemi on muun muassa seuraavien henkilöiden nimi: * Mikko Niemi (anatomian professori) (1929–1999), suomalainen lääkäri, Turun yliopiston anatomian professori * Mikko Niemi (jääkiekkoilija) (s. 1972), suomalainen SM- liigassa pelannut jääkiekkoilija * Mikko Niemi (professori) (s. 1975), suomalainen lääkäri, Helsingin yliopiston farmakogenetiikan professori * Mikko Niemi (koripalloilija) (s. 1985), suomalainen koripalloilija Luokka:Täsmennyssivut
Ihana avioliitto?

Ihana avioliitto? (myös ilman kysymysmerkkiä, Le Beau mariage) on Éric Rohmerin käsikirjoittama ja ohjaama ranskalainen komediaelokuva vuodelta 1981. Sen pääosia esittävät Béatrice Romand ja André Dussollier. == Juoni == Puheliaassa komediassa tumma Sabine (Romand) kertoo vaalealle ystävättärelleen Clarisselle (Arielle Dombasle) kyllästyneensä ukkomiesten kanssa seurusteluun ja haluavansa aidon ja vapaan avioliittokumppanin. Clarissen veljen häissä hän tutustuukin asianajaja Edmondiin (Dussollier), joka osoittautuu kuitenkin kovin kiireiseksi tapailemaan Sabinea. Nainen ei kuitenkaan luovuta vaan pitää mieheen sitkeästi yhteyttä. Hän haaveilee avioliitosta, muttei ymmärrä että siihen tarvitaan molempien osapuolten yhteinen halu ja suostumus. == Rooleissa == == Vastaanotto ja jälkimaine == Helsingin Sanomien Mikael Fränti sanoi ensi-ilta-arvostelussaan Ihanan avioliiton olevan ranskalaisesti sivistynyt, hienostunut keskustelukomedia, jossa vältetään kaikenlaisia töykeyksiä: ”Tuskinpa nykyelokuvassa on kuvattu miestä näin myönteisessä hengessä. Edmond on hyvän käytöksen perikuva.” The New York Timesin kriitikot valitsivat Ihanan avioliiton vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1981 ranskalaiset elokuvat Luokka:Ranskalaiset komediaelokuvat Luokka:Éric Rohmerin ohjaamat elokuvat
Mandariininhatut

Mandariininhatut (Holmskioldia) on huulikukkaiskasvien (Lamiaceae) heimoon kuuluva kasvisuku. Sukuun luetaan nykyisin kuuluvaksi vain yksi laji: mandariininhattu (Holmskioldia sanguinea). Sukuun on kuvattu aikojen kuluessa muitakin lajeja, mutta ne on sittemmin joko siirretty muihin sukuihin tai todettu samaksi lajiksi kuin mandariininhattu. Mandariininhattujen tieteellinen nimi (Holmskioldia) viittaa 1700-luvulla eläneeseen tanskalaiseen fyysikkoon ja professoriin Theodor Holmskioldiin. == Lähteet == == Aiheesta muualla == * Finto: Kassu – Kasvien suomenkieliset nimet: Holmskioldia * ITIS: Holmskioldia * United States Department of Agriculture (USDA): Holmskioldia Luokka:Huulikukkaiskasvit
Brunein sulttaani

Brunein sulttaani on monarkki, jolla on Brunein sulttaanikunnassa ylin valta. Hän toimii myös hallinnollisesti pääministerin tehtävässä. Brunei itsenäistyi Britanniasta vuonna 1984, josta lähtien vain yksi sulttaani on ollut vallassa, mutta sulttaani-instituutio juontaa juurensa 1300-luvulle. ==Katso myös== * Luettelo Brunein sulttaaneista *
Harold Woodin rautatieasema

Harold Woodin rautatieasema on rautatieasema Haveringin kaupunkipiirissä Lontoossa. Se sijaitsee TfL Railin (tulevan Crossrailin) reitillä Gidea Parkin ja Brentwoodin asemien välillä, Oyster-vyöhykkeellä 6. TfL Railin lisäksi asemalla pysähtyy sunnuntaisin Abellio Greater Anglian junia Southend Victorian asemalle. Harold Woodin asema avattiin 1. helmikuuta 1868. Sitä käytti 2,93 miljoonaa matkustajaa kaudella 2017–2018. Tiedosto:Harold Wood Railway Station.jpg|Asemarakennus Tiedosto:Harold Wood station geograph-2383786-by-Ben-Brooksbank.jpg|Yksi ensimmäisistä British Railin 76-sarjan sähkövetureista Harold Woodissa vuonna 1950 == Lähteet == * === Viitteet === Luokka:Haveringin rakennukset ja rakennelmat Luokka:Lontoon rautatieliikennepaikat Luokka:Crossrailin asemat
Markus Perola

Markus Perola (s. 1966) on suomalainen lääkäri ja THL:n tutkimusprofessori. Hän johtaa kvantitatiivisen genetiikan tutkimusryhmää Helsingin yliopistossa. Tämän ohella hän toimii Tarton yliopiston vierailevana professorina. Hän kuuluu maailman viitatuimpiin tutkijoihin alallaan. Perola on THL:n FinRegistry-hankkeen päätutkija. Perola opiskeli lääkäriksi (LL) Helsingin yliopistossa. Kesätyössä hänet lähetettiin oikeuslääketieteen laitokselta akateemikko Leena Palotien luo perehtymään geenitekniikkaan, ja hän kiinnostui tutkimustyöstä. Perola väitteli tohtoriksi Helsingin yliopistossa korkean verenpaineen molekyyligenetiikkaa käsittelevällä artikkeliväitöskirjalla (1999), joka oli otsikoitu Molecular genetics of hypertension and related traits. Hän on Helsingin yliopiston kvantitatiivisen genetiikan dosentti. Perola työskenteli väiteltyään tovin sisätauteihin erikoistuvana lääkärinä, mutta Palotien houkuttelemana hän siirtyi Kaliforniaan geneettisen datan analysointityökalujen pariin professori Kenneth Langen tutkimusryhmään. Perola kuului kollegansa, THL:n tutkimusprofessori Veikko Salomaan kanssa vuonna 2016 maailman viitatuimpien tutkijoiden joukkoon alallaan (osa-alue molekyylibiologia ja genetiikka) ja oli yksi alle 20:stä Suomessa työskentelevästä tutkijasta noin 3 100 tieteilijää maailmanlaajuisesti sisältävällä Highly Cited Researchers -listalla. ==Teoksia== * Lääketieteellinen genetiikka (Duodecim, 2016; Aittomäki, Kristiina, päätoim.; Moilanen, Jukka ja Perola, Markus (toim.), 42 muuta kirjoittajaa); ISBN 978-951-656-467-1 nidottu, ISBN 978-951-656-893-8 e-kirja) ==Lähteet== ==Aiheesta muualla== *Markus Perola / Univ. of Helsinki, Tuhat-research database (tuhat.helsinki.fi) *Quantitative Genetics Group - Research (professor Perola's research group) (med.helsinki.fi) Luokka:Vuonna 1966 syntyneet Luokka:Suomalaiset professorit Luokka:Elävät henkilöt Luokka:Viitatuimmat tutkijat Clarivaten mukaan Luokka:Terveyden ja hyvinvoinnin laitos
Knut Nærum

Knut Nærum (3. maaliskuuta 1961 NorjaNorsk biografisk leksikon Viitattu 27.10.2017) on norjalainen koomikko, kirjailija, sarjakuvantekijä ja televisioesiintyjä. Hän on ollut norjalaisen ohjelman Nytt på nytt pysyvä jäsen. Nærum vietti lapsuutensa Haldenissa,Forlagsliv.no mutta kävi lukion Grimstadissa ja jatkoi sitten opintoja Agderin yliopistossa. Hän asuu perheineen Oslossa. Nærum on kirjoittanut muutamia kirjoja, kuten Å (2000), Norsk litteraturhistorie, fritt etter hukommelsen (2001), Døde menn går på ski (2002), Krig! (2003), En himmel full av stjerner (2004), Madonna-gåten (2005, with Elisabeth Botterli and Peder Udnæs), Monster (2007), De dødes båt (2008) ja Sitt ned og hold kjeft (2010). Hän on julkaissut vuonna 2016 sarjakuvaromaanin Vinossa (Muffens). Nærumilla on ollut pieni rooli norjalaisessa elokuvassa Trolljegeren, jonka Yle Fem on esittänyt vuonna 2013 nimellä The Troll Hunter - vaiettu salaisuus.NRK Viitattu 27.10.2017 Nærum kuuluu vasemmistopuolueeseen Punaiset ja on ollut sen edeltäjän Punaisen vaaliliiton ehdokkaana.() ==Palkinnot== * Språkgledeprisen 2013Knut Nærum får Språkgledeprisen 2013 Språkrådet == Suomennetut teokset == * Knut Nærum, Karstein Volle: Vinossa (Muffens). Suomentanut Sirpa Alkunen. Helsinki : Like, 2016 ISBN 978-952-01-1262-2 ==Lähteet== Luokka:Norjalaiset kirjailijat Luokka:Vuonna 1961 syntyneet Luokka:Elävät henkilöt
Myrskyisä maanantai

Myrskyisä maanantai (Stormy Monday) on Mike Figgisin käsikirjoittama ja ohjaama brittiläis-yhdysvaltalainen jännityselokuva vuodelta 1988. Figgis on tehnyt myös musiikin tähän esikoiselokuvaansa, jota pidetään hänen läpimurtonaan. Elokuvan pääosia näyttelevät Sean Bean, Melanie Griffith, Tommy Lee Jones ja Sting. ==Juoni== Film noir -tyylisen jännityselokuvan keskiössä on Newcastlen telakkakaupunki. Nuori mies Brendan (Bean) saa siivoojan paikan hämärältä jazzklubilta. Hän rakastuu siellä tarjoilijana työskentelevään amerikkalaisnaiseen (Griffith) ja saa tietoonsa, että rikolliset ovat ottamassa jazzklubia haltuunsa keinolla millä hyvänsä. Brendan yrittää varoittaa klubin isäntää (Sting) että tämän henki on vaarassa. Gangstereiden pomoksi osoittautuu kaupungin ”amerikkalaisviikolle” kunniavieraaksi kutsuttu korruptoitunut liikemies (Jones). ==Rooleissa== ==Tuotanto== Elokuvan piti alun perin olla Channel 4 -kanavan pääosin rahoittama halpatuotanto, mutta onnistui saamaan lisärahoitusta Yhdysvalloista ja päätettiin roolittaa uudelleen amerikkalaisnäyttelijöillä sikäläisiä markkinoita ajatellen. Griffith ja Jones suostuivat elokuvaan tavanomaista alemmilla palkkioilla uraansa elvyttääkseen. ==Vastaanotto== Helena Ylänen kehuu Helsingin Sanomien ensi-ilta-arviossaan erityisesti Griffithin ja Stingin roolitöitä, Roger Deakinsin kuvausta ja Newcastlen upeita näkymiä.. Video-oppaassa vuodelta 1994 Harri Närhi pitää Myrskyisää maanantaita visuaalisesti komeana mutta ”laiskanpulskeana” film noirina. Hän antaa elokuvalle kolme tähteä viidestä, mikä vastaa sanallista arviota ”hyvä”. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). ==Lähteet== Luokka:Brittiläiset jännityselokuvat Luokka:Vuoden 1988 brittiläiset elokuvat Luokka:Vuoden 1988 yhdysvaltalaiset elokuvat Luokka:Yhdysvaltalaiset jännityselokuvat
Eisbrecher (albumi)

Eisbrecher (saksaa, ) on saksalaisen Neue Deutsche Welle -yhtyeen Nenan neljäs ja viimeinen albumi sekä yhtyeen laulajan Gabriele ”Nena” Kernerin viides studioalbumi. Albumi julkaistiin 24. marraskuuta 1986. Yhtyeen hajotessa seuraavana vuonna Kerner aloitti soolouran. Albumilta julkaistiin kaksi singleä, ”Mondsong” sekä remix kappaleesta ”Engel der Nacht”. Albumi sijoittui Suomen virallisen listan sijalle 33. ja oli musiikkilistalla kolme viikkoa. ==Kappaleet== ==Kokoonpano== *Rolf Brendel – rummut *Jörn-Uwe Fahrenkrog- Petersen – kosketinsoitin, taustalulu *Jürgen Dehmel – bassokitara *Carlo Karges – kitara *Nena – laulu ==Arvostelut== *AllMusic: ==Lähteet== Luokka:Nenan albumit Luokka:Vuoden 1986 albumit
Huiviot

Huiviot (Mussaenda) on matarakasvien (Rubiaceae) heimoon kuuluva kasvisuku. Sukuun kuuluu 185 lajia. == Lajeja == * Mussaenda erythrophylla – hurmehuivio * Mussaenda frondosa – neidonhuivio * Mussaenda incana – helmihuivio * Mussaenda philippica – ruusuhuivio == Lähteet == == Aiheesta muualla == * Finto: Kassu – Kasvien suomenkieliset nimet: Mussaenda Luokka:Matarakasvit
Erkki Koivisto (professori)

Lauri Erkki Matias Koivisto (17. tammikuuta 1927 Seinäjoki – 27. helmikuuta 2012 Tampere) oli suomalainen lääkäri ja professori. Koiviston vanhemmat olivat kauppaneuvos Lauri Koivisto ja Olga Siviä Jatkola ja puoliso vuodesta 1954 Viivi Helena Kaasila. Koivisto tuli ylioppilaaksi Seinäjoen tyttölyseosta 1946 ja valmistui lääketieteen lisensiaatiksi 1959. Valmistuttuaan hän toimi isänsä omistaman autoliikkeen myyntijohtajana vuodesta 1961 vuoteen 1964, mutta suuntautui sitten lääketieteeseen, erikoistuen radiologiaan. Oulun yliopistossa Koivisto toimi apulaisprofessorina 1967–1978 ja väitteli siellä lääketieteen ja kirurgian tohtoriksi 1969. Hän oli myös vieraileva professori Missourin yliopistossa, joskin teki pisimmän työnsä Tampereen yliopiston sädediagnostiikan professorina ja Tampereen yliopistollisen keskussairaalan sädediagnostiikan yksikön ylilääkärinä 1978–1990. Koivisto toimi useiden alansa yhdistysten aktiivisena jäsenenä ja hänellä oli lukuisia harrastuksia viineistä musiikkiin ja kaitafilmaukseen. Radiologian osaamistaan hän hyödynsi myös vanhojen ikonien tutkimiseen taidehistorioitsija Aune Jääskisen kanssa röntgenkuvauksella. == Lähteet == Luokka:Suomalaiset lääkärit Luokka: Tampereen yliopiston professorit Luokka: Oulun yliopiston professorit Luokka:Suomalaiset professorit Luokka:Vuonna 1927 syntyneet Luokka:Vuonna 2012 kuolleet
Matroonapuut

Matroonapuut (Calycophyllum) on matarakasvien (Rubiaceae) heimoon kuuluva kasvisuku. Sukuun kuuluu 11 lajia. == Lajeja == * Calycophyllum candidissimum – jousimatroonapuu * Calycophyllum intonsum * Calycophyllum megistocaulum * Calycophyllum merumense * Calycophyllum multiflorum – tuoksumatroonapuu * Calycophyllum obovatum * Calycophyllum papillosum * Calycophyllum spectabile * Calycophyllum spruceanum – mulattimatroonapuu * Calycophyllum tefense * Calycophyllum venezuelense == Lähteet == == Aiheesta muualla == * Finto: Kassu – Kasvien suomenkieliset nimet: Calycophyllum Luokka:Matarakasvit
Erkki Koivisto

Erkki Koivisto -nimisiä henkilöitä ovat: * Erkki Koivisto (1908–1972), kirkkoherra ja Kokoomuksen kansanedustaja * Erkki Koivisto (1911–1998), lausuntataiteilija * Erkki Koivisto (1919–1999), eversti ja Kainuun prikaatin komentaja * Erkki Koivisto (1927–2012), lääkäri ja professori
Hurmehappomarja

Hurmehappomarja (Berberis × ottawensis 'Superba') on tarhahappomarjan (Berberis × ottawensis) lajike. Hurmehappomarja on puutarhakasvituotannossa jalostettu risteymälajike, joka on muodostettu risteyttämällä punalehtisen japaninhappomarjan (Berberis thunbergii) eli purppurahappomarjan Atropurpurea- lajike (Berberis thunbergii 'Atropurpurea') ja ruostehappomarja (Berberis vulgaris). Hurmehappomarja on puuvartinen kausivihanta pensas, joka kasvaa noin kaksi metriä korkeaksi ja kaksi metriä leveäksi. Hurmehappomarja on monien muiden happomarjalajien ja -lajikkeiden tapaan piikikäs pensas, jonka lehdet ovat muodoltaan vastapuikeat tai lusikkamaiset. Hurmehappomarjan lehdet ovat väriltään tummanviininpunaiset, ja sen lehdet ovat hieman tummemmat sekä leveämmät kuin purppurahappomarjan Rose Glow -lajikkeella (Berberis thunbergii 'Rose Glow'). Hurmehappomarja kukkii keväällä ja sen kukat ovat kirkkaankeltaiset. Hurmehappomarja sopii aurinkoiselle kasvupaikalle ja se menestyy monenlaisessa maaperässä. Hurmehappomarja on myös nopeakasvuinen ja kestää hyvin pakkasta. == Lähteet == * Plantinfo: Berberis × ottawensis 'Superba' == Aiheesta muualla == * Laji.fi: Hurmehappomarja (Berberis × ottawensis 'Superba') Luokka:Happomarjat Luokka:Risteymät Luokka:Lajikkeet
Enoksasiini

Enoksasiini (C15H17N4O3F) on kinolonijohdannaisiin kuuluva orgaaninen yhdiste. Yhdistettä voidaan käyttää lääketieteessä antibioottina muun muassa virtsatulehduksen hoitoon. ==Ominaisuudet ja käyttö== Huoneenlämpötilassa enoksasiini on väritöntä ainetta. Enoksasiini tehoaa useisiin grampositiivisiin ja gramnegatiivisiin bakteereihin. Vaikutuskirjo on samankaltainen norfloksasiinin kanssa. Useimmiten sitä käytetään virtsatulehduksen tai bakteeriripulin hoitoon. Aineenvaikutusmekanismi on sama kuin muillakin fluorikinoloniantibiooteilla eli se sitoutuu bakteerin DNA- gyraasientsyymiin ja estää DNA:n kopioitumisen. Nykyään enoksasiinia käytetään vain harvoin resistenttiyden kehittymisen vuoksi, mutta sitä on saatavilla muun muassa eräissä Euroopan ja Aasian maissa.Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. Viitattu 27.10.2017 Enoksasiinin aiheuttamia haittavaikutuksia voivat olla pääkipu ja huimaus, ruuansulatuskanavan oireet ja ihottuma. Harvinaisia ovat epilepsian tai astman kaltaiset kohtaukset. Enoksasiini estää teofylliinin ja vastaavien alkaloidien aineenvaihduntaa. ==Valmistus== Enoksasiinin valmistuksen ensimmäisessä vaiheessa 2,3-difluori-6-nitrofenoli reagoi klooriasetonin kanssa ja muodostuva tuote syklisoituu vedytettäessä dihydrobentsoksasiinijohdannaiseksi. Tämä johdannainen reagoi dietyylietoksimetyeenimalonaatin kanssa kondensaatioreaktiolla. Syklisointi etyylipolyfosfaatin avulla johtaa välivaiheeseen, jonka happohydrolyysin seurauksena muodostuu enoksimonia. ==Lähteet== Luokka:Fluorokinolonit
Brentwoodin rautatieasema

Brentwoodin rautatieasema on rautatieasema Britanniassa Brentwoodin kaupungissa Essexissä. Se sijaitsee TfL Railin (tulevan Crossrailin) reitillä Harold Woodin ja Shenfieldin asemien välillä, Lontoon Oyster-matkakortin vyöhykkeellä 9. TfL Railin lisäksi asemalla pysähtyy sunnuntaisin Abellio Greater Anglian junia Southend Victorian asemalle. Brentwoodin asema avattiin 1. heinäkuuta 1840. Se sai uudeksi nimekseen Brentwood and Warley for Billericay 1. marraskuuta 1882. Nimi lyheni muotoon Brentwood and Warley 1. tammikuuta 1889, joka pysyi käytössä 20. helmikuuta 1969 asti, jolloin palattiin takaisin alkuperäiseen nimeen. Asemaa käytti hieman alle kolme miljoonaa matkustajaa kaudella 2017–2018. Tiedosto:Brentwood station building1.JPG|Asemarakennus Tiedosto:Brentwood & Warley Station 1895150 db89bff0.jpg|Brentwood and Warleyn asema vuonna 1961 == Lähteet == * === Viitteet === Luokka:Essexin rautatieliikennepaikat Luokka:Crossrailin asemat
Purppurahappomarja

Purppurahappomarja on yleisnimitys japaninhappomarjan (Berberis thunbergii) punalehtisille lajikkeille. Näitä lajikkeita ovat ainakin Atropurpurea, Atropurpurea Nana, Bagatelle ja Red Chief. Japaninhappomarjasta on jalostettu myös monia muita lajikkeita, kuten esimerkiksi mätäshappomarja (Berberis thunbergii 'Kobold'). Purppurahappomarjalajikkeet ovat koristekasveina käytettäviä pensaita, joiden koko ja ulkonäkö vaihtelevat lajikkeesta riippuen. Kaikki ovat kuitenkin piikikkäitä pensaita, joilla on vastapuikeat tai lusikkamaiset ja viininpunaiset lehdet sekä keltaiset tai oranssit kukat. Atropurpurea-lajikkeesta on jalostettu edelleen hurmehappomarja (Berberis × ottawensis 'Superba') risteyttämällä se ruostehappomarjan (Berberis vulgaris) kanssa. == Lähteet == Luokka:Happomarjat Luokka:Lajikkeet
Shenfieldin rautatieasema

Shenfieldin rautatieasema on rautatieasema Britanniassa Shenfieldin kaupungissa Essexissä. Se sijaitsee Great Eastern Main Linen varrella ja on lisäksi TfL Railin (tulevan Crossrailin) itäinen pääteasema. Shenfieldin asema avattiin 29. maaliskuuta 1843 ja suljettiin maaliskuussa 1850. Se avattiin uudelleen 1. tammikuuta 1887 nimellä Shenfield and Hutton Junction, mutta alkuperäinen nimi otettiin uudelleen käyttöön 20. helmikuuta 1969. Asemaa käytti 3,87 miljoonaa matkustajaa kaudella 2017–2018. Tiedosto:Shenfield station platforms, June 2024.jpg|Asemien laiturit nähtynä laiturilta 2, kesäkuu 2024 Tiedosto:Shenfield station signage.JPG|Aseman nimikyltti == Lähteet == * === Viitteet === Luokka:Essexin rautatieliikennepaikat Luokka:Crossrailin asemat
Air Supply

Air Supply on australialainen soft rock -duo. Air Supply koostuu kitaristi Graham Russellista ja laulaja Russell Hitchcockista. Air Supply on yksi maailmalla menestyneimmistä australialaisista yhtyeistä. Debyyttialbumi Lost in Love oli menestys Yhdysvalloissa ja siitä julkaistiin singlet "Lost in Love", "All Out of Love" ja "Every Woman in the World."https://www.allmusic.com/artist/air-supply-mn0000508443/biography == Diskografia == === Studiolbumit === * Air Supply (1976) * The Whole Thing's Started (1977) * Love & Other Bruises (1977) * Life Support (1979) * Lost in Love (1980) * The One That You Love (1981) * Now and Forever (1982) * Air Supply (1985) * Hearts in Motion (1986) * The Christmas Album (1987) * The Earth Is ... (1991) * The Vanishing Race (1993) * News from Nowhere (1995) * The Book of Love (1997) * Yours Truly (2001) * Across the Concrete Sky (2003) * Mumbo Jumbo (2010) === Livealbumit === * Greatest Hits Live … Now and Forever (1995) * All Out of Love Live (2005) * Air Supply – Live in Hong Kong (2014) === Kokoelmat === * Greatest Hits (1983) * Making Love … The Very Best of Air Supply (1983) * Air Supply Collection (1992) * The Definitive Collection (1999) * Sweet Dreams: The Encore Collection (2001) * Ultimate Air Supply (2003) * Forever Love: 36 Greatest Hits (2003) * Platinum and Gold Collection (2004) * Love Songs (2005) * The Singer and the Song (2005) * Free Love (2009) * Playlist: The Very Best of Air Supply (2010) * The Uitimate Collection (2012) ==Lähteet== Luokka:Australialaiset yhtyeet Luokka:Rockyhtyeet
Hiroto Kyōguchi

Hiroto Kyōguchi (, s. 27. marraskuuta 1993) on japanilainen korsisarjan nyrkkeilijä ja hallitseva IBF-liiton maailmanmestari painoluokassaan. == Amatöörinyrkkeilyura == Amatöörinyrkkeilyurallaan Kyōguchi otteli 66 ottelua joista voitti 52.https://www.ringtv.com/494072-new-faces-hiroto-kyoguchi/ == Ammattinyrkkeilyura == Kyōguchi aloitti ammattinyrkkeilyuran vuonna 2016. Vuonna 2017 hän kohosi IBF-liiton mestariksi voittamalla Jose Argumedon kaikin tuomariäänin kaksitoistaeräisen ottelun päätteeksi.http://www.espn.com/boxing/story/_/id/20145117/scorecard-hiroto- kyoguchi-outpoints-jose-argumedo-win-strawweight-belt == Lähteet == == Aiheesta muualla == * boxrec.com Luokka:Japanilaiset nyrkkeilijät Luokka:Vuonna 1993 syntyneet Luokka:Elävät henkilöt
Gospel Oakin rautatieasema

Gospel Oakin rautatieasema on London Overgroundin asema Britanniassa Camdenin kaupunkipiirissä Lontoossa. Se sijaitsee North London Linen varrella ja on lisäksi Gospel Oak to Barking Linen läntinen pääteasema. Se on Oyster- matkakortin vyöhykkeellä 2. Asema avattiin 2. tammikuuta 1860 nimellä Kentish Town. Nykyinen nimi otettiin käyttöön 1. helmikuuta 1867.Butt 1995, s. 107 Asemaa käytti 2,38 miljoonaa matkustajaa kaudella 2017–2018. Tiedosto:Gospel Oak station.JPG|Asemarakennus Tiedosto:Gospel Oak railway station 4.jpg|Aseman nimikyltti == Lähteet == * === Viitteet === Luokka:London Overgroundin asemat Luokka:Camdenin rakennukset ja rakennelmat